હવામાન વિભાગે જમ્મુ કશ્મીર અને હિમાચલ પ્રદેશમાં કેટલાક વિસ્તારોમાં હિમસ્ખલનની આશંકા સાથે મધ્યમ ખતરાની ચેતાવણી આપી છે. કાશ્મીર ઘાટીમાં આ સિઝનની સૌથી ભારે હિમવર્ષા થવાને કારણે જનજીવન પણ ખોરવાઇ ગયું છે. બરફવર્ષાને કારણે ઇન્ટરનેશનલ એરપોર્ટ બંધ કરી દેવામાં આવ્યું હતું. જેના કારણે તમામ ફ્લાઇટો કેન્સલ થઇ હતી. જ્યારે શ્રીનગર જમ્મુ રાષ્ટ્રીય રાજમાર્ગ પર ખરાબ વાતાવરણને કારણે વાહનવ્યવહાર પર પણ અસર થઇ રહી છે. જ્યારે સ્કૂલ કોલેજોમાં પણ રજા આપી દેવામાં આવી છે.